CELEX: 32015D0545
Language: lv
Date: 2015-03-31 00:00:00
Title: Komisijas Īstenošanas lēmums (ES) 2015/545 ( 2015. gada 31. marts ), ar ko atļauj laist tirgū no mikroaļģēm Schizochytrium sp. (ATCC PTA-9695) iegūtu eļļu kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (izziņots ar dokumenta numuru C(2015) 2082)

2.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 90/7
            
         KOMISIJAS ĪSTENOŠANAS LĒMUMS (ES) 2015/545
   (2015. gada 31. marts),
   ar ko atļauj laist tirgū no mikroaļģēm Schizochytrium sp. (ATCC PTA-9695) iegūtu eļļu kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97
   
      
         (izziņots ar dokumenta numuru C(2015) 2082)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums DSM Nutritional Products2013. gada 18. septembrī Apvienotās Karalistes kompetentajām iestādēm iesniedza pieteikumu laist tirgū no mikroaļģēm Schizochytrium sp. iegūtu augsta dokozaheksaēnskābes (DHA) satura eļļu kā jaunu pārtikas produktu sastāvdaļu. Kā mikroaļģu celms ir norādīts celms American Type Culture Collection (ATCC) PTA-9695.
            
         
               (2)
            
            
               Apvienotās Karalistes kompetentā pārtikas produktu novērtēšanas iestāde 2014. gada 2. aprīlī sniedza sākotnējo novērtējuma ziņojumu. Šajā ziņojumā tā secināja, ka minētās aļģu eļļas lietošana atbilst Regulas (EK) Nr. 258/97 3. panta 1. punktā noteiktajiem kritērijiem par jauniem pārtikas produktiem.
            
         
               (3)
            
            
               Komisija 2014. gada 10. aprīlī sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā tika pausti pamatoti iebildumi. Konkrētāk, tika izteikti iebildumi par paaugstināto DHA līmeni uzņemamajā devā. Saskaņā ar Regulas (EK) Nr. 258/97 7. panta 1. punktu būtu jāpieņem lēmums, kurā tiktu ņemti vērā paustie iebildumi. Pēc tam pieteikuma iesniedzējs grozīja pieteikumu par maksimālo DHA daudzumu uztura bagātinātājos. Šīs izmaiņas un pieteikuma iesniedzēja sniegtie papildu skaidrojumi mazināja dalībvalstu un Komisijas bažas.
            
         
               (5)
            
            
               Eiropas Parlamenta un Padomes Direktīvā 2002/46/EK (2) ir izklāstītas uztura bagātinātājiem piemērojamās prasības. Eiropas Parlamenta un Padomes Regulā (EK) Nr. 1925/2006 (3) ir izklāstītas vitamīnu un minerālvielu, un dažu citu vielu pievienošanai pārtikā piemērojamās prasības. Eiropas Parlamenta un Padomes Direktīvā 2009/39/EK (4) ir izklāstītas īpašas diētas pārtikas produktiem piemērojamās prasības. Komisijas Direktīvā 96/8/EK (5) ir izklāstītas prasības attiecībā uz pārtikas produktiem, ko paredzēts izmantot svara samazināšanas dietām ar samazinātu enerģētisko vērtību. Komisijas Direktīvā 1999/21/EK (6) ir izklāstītas cilvēkiem ar veselības traucējumiem paredzētai diētiskajai pārtikai piemērojamās prasības. Komisijas Direktīvā 2006/125/EK (7) ir izklāstītas prasības par apstrādātu graudaugu pārtiku un bērnu pārtiku zīdaiņiem un maziem bērniem. Komisijas Direktīvā 2006/141/EK (8) ir izklāstītas prasības attiecībā uz mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem. No mikroaļģēm Schizochytrium sp. (ATCC PTA-9695) iegūtās eļļas izmantošana būtu jāatļauj, neskarot minēto tiesību aktu prasības.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   No mikroaļģēm Schizochytrium sp. (ATCC PTA-9695) iegūtu eļļu, kuras specifikācija norādīta I pielikumā, kā jaunu pārtikas produktu sastāvdaļu drīkst laist Savienības tirgū, ievērojot II pielikumā noteikto lietošanu un maksimālos lietošanas daudzumus, neskarot Direktīvas 2002/46/EK, Regulas (EK) Nr. 1925/2006, Direktīvas 2009/39/EK, Direktīvas 96/8/EK, Direktīvas 1999/21/EK, Direktīvas 2006/141/EK un Direktīvas 2006/125/EK noteikumus.
   2. pants
   Ar šo lēmumu atļautais apzīmējums no mikroaļģēm Schizochytrium sp. (ATCC PTA-9695) iegūtai eļļai, ko norāda to saturošo pārtikas produktu marķējumā, ir “No mikroaļģēm Schizochytrium sp. (ATCC PTA-9695) iegūta eļļa”.
   3. pants
   Šis lēmums ir adresēts uzņēmumam DSM Nutritional Products, 6480 Dobbin Road, Columbia, MD 21045, USA.
   
      Briselē, 2015. gada 31. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      (3)  Eiropas Parlamenta un Padomes 2006. gada 20. decembra Regula (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (OV L 404, 30.12.2006., 26. lpp.).
   
      (4)  Eiropas Parlamenta un Padomes 2009. gada 6. maija Direktīva 2009/39/EK par īpašas diētas pārtikas produktiem (OV L 124, 20.5.2009., 21. lpp.).
   
      (5)  Komisijas 1996. gada 26. februāra Direktīva 96/8/EK par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību (OV L 55, 6.3.1996., 22. lpp.);
   
      (6)  Komisijas 1999. gada 25. marta Direktīva 1999/21/EK par diētisko pārtiku cilvēkiem ar veselības traucējumiem (OV L 91, 7.4.1999., 29. lpp.).
   
      (7)  Komisijas 2006. gada 5. decembra Direktīva 2006/125/EK par apstrādātu graudaugu pārtiku un bērnu pārtiku zīdaiņiem un maziem bērniem (OV L 339, 6.12.2006., 16. lpp.).
   
      (8)  Komisijas 2006. gada 22. decembra Direktīva 2006/141/EK par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem un ar ko groza Direktīvu 1999/21/EK (OV L 401, 30.12.2006., 1. lpp.).
   
      I PIELIKUMS
      
         No mikroaļģēm Schizochytrium sp. (American Type Culture Collection (ATCC) PTA-9695) iegūtas eļļas specifikācija
      
      
                  Tests
               
               
                  Specifikācija
               
            
                  Brīvās taukskābes
               
               
                  Ne vairāk kā 0,4 %
               
            
                  Peroksīda skaitlis (PV)
               
               
                  Ne vairāk kā 5,0 meq/kg eļļas
               
            
                  Nepārziepjojamās vielas
               
               
                  Ne vairāk kā 3,5 %
               
            
                  
                     DHA saturs
               
               
                  Ne mazāk kā 35 %
               
            
                  Dokozapentaēnskābe (DPA) n-6
               
               
                  Ne vairāk kā 6 %
               
            
                  Transtaukskābes
               
               
                  Ne vairāk kā 2,0 %
               
            
   
      II PIELIKUMS
      
         No mikroaļģēm Schizochytrium sp. (American Type Culture Collection (ATCC) PTA-9695) iegūtas eļļas atļautais lietojums
      
      
                  Pārtikas kategorija
               
               
                  Maksimālais DHA lietošanas daudzums
               
            
                  Piena produkti, izņemot dzērienus uz piena bāzes
               
               
                  200 mg/100 g vai siera produktiem 600 mg/100 g
               
            
                  Piena produktu analogi, izņemot dzērienus
               
               
                  200 mg/100 g vai siera produktu analogiem 600 mg/100 g
               
            
                  Smērējamie tauki un mērces
               
               
                  600 mg/100 g
               
            
                  Brokastu pārslas
               
               
                  500 mg/100 g
               
            
                  Uztura bagātinātāji
               
               
                  Ražotāja ieteiktā deva ikdienas lietotājiem – 250 mg DHA dienā
                  Ražotāja ieteiktā deva grūtniecēm un ar krūti barojošām sievietēm – 450 mg DHA dienā
               
            
                  Pārtikas produkti, ko paredzēts izmantot svara samazināšanas diētām ar samazinātu enerģētisko vērtību, kā definēts Direktīvā 96/8/EK
               
               
                  250 mg uz vienu ēdienreizes aizvietotāju
               
            
                  Citi īpašas diētas pārtikas produkti, kas definēti Direktīvā 2009/39/EK, izņemot mākslīgos maisījumus zīdaiņiem un papildu ēdināšanas maisījumus zīdaiņiem
               
               
                  200 mg/100 g
               
            
                  Īpašiem medicīniskiem nolūkiem paredzēti diētiskie pārtikas produkti
               
               
                  Atbilstoši to personu īpašajām uztura prasībām, kurām šie produkti paredzēti
               
            
                  Miltu izstrādājumi (maize un maizītes), saldie cepumi
               
               
                  200 mg/100 g
               
            
                  Graudu batoniņi
               
               
                  500 mg/100 g
               
            
                  Tauki cepšanai
               
               
                  360 mg/100 g
               
            
                  Bezalkoholiskie dzērieni (arī piena produktu analogi un dzērieni uz piena bāzes)
               
               
                  80 mg/100 ml
               
            
                  Maisījumi zīdaiņiem un papildu ēdināšanas maisījumi zīdaiņiem
               
               
                  Izmanto saskaņā ar Direktīvu 2006/141/EK
               
            
                  Apstrādātu graudaugu pārtika un bērnu pārtika zīdaiņiem un maziem bērniem, ieskaitot produktus, ko izmanto saskaņā ar Direktīvu 2006/125/EK
               
               
                  200 mg/100 g